
Prăznuire la 8 februarie şi 8 iunie, ca aducerea sfintelor sale moaşte. Sfântul mu- 
cenic Teodor Stratilat este mucenicul biruinţei, mai ales ca tămăduitor de toate bo- 
lile şi neputinţele. 


In Sfânta Episcopie din Rm. Vâlcea, unde este o „părticică din oseminte”, se cin- 
steşte îndeosebi, atât de către preoţii slujitori, cât şi de către credincioşi. 1 se citeşte 
şi Acatistul adesea, mai ales când se cere de către cei în diferite necazuri. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 

facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 
După obişnuitul început, se zice Troparul din Minei, apoi: 


Condacul 1 

Alesule luptător, mare mucenice Teodore, al Preasfintei Treimi mărturisitor şi al 
păgânătăţii surpător, cu mare cinstire şi noi aducem lauda noastră cântând: Bucu- 
ră-te, Sfinte mucenice Teodor, tămăduitor a toată neputinţa! 


Icosul 1 

Sfinte mucenice Teodor Stratilat, care mult pe Hristos ai iubit şi pentru EI te-ai jer- 
tfit, şi îngerii şi oamenii cântare îţi aduc, ca unui vrednic de acestea: 
Bucură-te, ostaşul adevărat al lui Hristos; 

Bucură-te, viteazule ales al muceniciei; 

Bucură-te, mărturisitorul credinţei creştine; 

Bucură-te, mare iubitor de Dumnezeu; 

Bucură-te, luminat de Duhul cel Preasfânt; 

Bucură-te, risipirea întunecimii păgâne; 

Bucură-te, căderea idolilor mincinoşi; 

Bucură-te, vestitorul Noului "Testament; 

Bucură-te, glasul Evangheliei; 

Bucură-te, descoperirea adevăratului Dumnezeu; 

Bucură-te, următor al Crucii biruitoare; 

Bucură-te, Sfinte mucenice Teodor, tămăduitor a toată neputinţa! 


Condacul al 2-lea 
In ţinutul Heracliei, pus de împărat ca Stratilat, adică voievod, Sfinte Teodor ai 
ales mai mult pe împăratul Hristos, căruia cântai neîncetat: Aliluia! 


Icosul al 2-lea 

Aproape de cetate era un balaur ce cu mare înfricoşare pe toţi îi îngrozea, că mânca 
tot ce găsea în cale, chiar pe oameni, pe care tu l-ai omorât cu puterea lui Hristos. 
Bucură-te, că pe balaur l-ai biruit; 

Bucură-te, că şi pe balaurul ascuns l-ai nimicit; 

Bucură-te, că prin aceasta credinţa ai adeverit; 

Bucură-te, că mărturisitorul lui Hristos te-ai vădit; 

Bucură-te, că pe mulți i-ai luminat; 

Bucură-te, dragoste pentru cei oropsiţi; 

Bucură-te, ocrotitor al celor necăjiţi; 

Bucură-te, apărătorul nostru de tot răul; 

Bucură-te, al nostru ostaş biruitor; 

Bucură-te, că prin tine şi noi ne întărim; 

Bucură-te, că prin tine păcatul lăsăm; 

Bucură-te, Sfinte mucenice Teodor, tămăduitor a toată neputinţa! 


Condacul al 3-lea 
Balaurul cel ascuns, dușmanul de moarte al neamului omenesc, s-a ridicat cu mare 
otrăvire, că prigoană aprigă asupra creştinilor a pornit, să nu se mai cânte: Aliluia! 


Icosul al 3-lea 

Liciniu, împăratul păgân, s-a arătat şi mai sălbatic decât balaurul, că peste tot moa- 
rte a semănat, ca toţi creştinii să fie nimiciţi. 

Bucură-te, cel înfocat de râvnă pentru Hristos; 

Bucură-te, că Liciniu auzind, s-a întristat; 

Bucură-te, că apoi cu mare mânie s-a pornit; 

Bucură-te, că ai rămas neînfricat; 

Bucură-te, că şi glas din cer ai auzit: Nu te teme; 

Bucură-te, că întărit de sus, la lupta creştină ai purces; 

Bucură-te, că în noua ostăşie ai intrat; 

Bucură-te, că de nimic nu te-ai temut; 

Bucură-te, că de chinuri nu te-ai împuţinat; 

Bucură-te, iubire de Dumnezeu prea fericită; 

Bucură-te, dăruire mare de sine; 

Bucură-te, Sfinte mucenice Teodor, tămăduitor a toată neputinţa! 


Condacul al 4-lea i 
Te momea împăratul: Hai Teodor să jertfim Zeilor, dar tu pe Hristos II vesteai, ca 
pe Cel ce peste toţi zeii şi idolii S-a ridicat, cântând: Aliluia! 


Icosul al 4-lea 

Luminat de strălucirea lui Hristos, înaintea lui Liciniu cu îndrăznire ai stat, care vă- 
zând tăria ta s-a înfricoşat, şi ca un leu răcnind repede te-a alungat. 
Bucură-te, slăvitule Stratilat; 

Bucură-te, că lumina lui Hristos prin tine se vedea; 

Bucură-te, că se înfricoşau păgânii în faţa ta; 

Bucură-te, că te bucurai de muncile lor; 

Bucură-te, că în chinuri te veseleai; 

Bucură-te, că idolii cădeau şi se sfărâmau,; 

Bucură-te, că noua credinţă se adeverea; 

Bucură-te, că Dumnezeu cel adevărat se vestea; 

Bucură-te, că te-ai făcut înfăptuitor lucrării dumnezeieşti; 
Bucură-te, ales de voia de sus; 

Bucură-te, sfinţenie de cer pe pământ; 

Bucură-te, Sfinte mucenice Teodor, tămăduitor a toată neputinţa! 


Condacul al 5-lea 

Te-au bătut cu vine de bou, cu vergi de plumb şi cu unghii de fier te-au strunjit, cu 
făclii aprinse te-au ars, cu ascuţişuri te-au împuns, dar tu cântai şi mai tare: Ali- 
luia! 


Icosul al 5-lea 

De Însuşi Hristos întărit, cu răbdare te-ai îmbrăcat, ca şi cu o haină de sus, şi aşa 
toate muncile le-ai suferit, de se mirau toți. 

Bucură-te, mucenice minunat; 

Bucură-te, răbdare peste margini; 

Bucură-te, îndurare pentru alți imposibilă; 

Bucură-te, suferire peste fire; 

Bucură-te, credinţă atotbiruitoare; 

Bucură-te, mare mărturisitor al creştinătăţi; 

Bucură-te, că te avem pildă grăitoare; 

Bucură-te, că te ştim următorul vrednic al lui Hristos; 

Bucură-te, că din mucenicia ta te adevereşti; 

Bucură-te, că din virtutea ta te arăţi; 

Bucură-te, Sfinte Teodor, nume prea lăudat; 

Bucură-te, Sfinte mucenice Teodor, tămăduitor a toată neputinţa! 


Condacul al 6-lea 
Inchis în temniţă şi cu picioarele în obezi, şi acolo cu glas mare slăveai pe Hristos, 
Domnul cerului şi al pământului, cântând să audă toţi: Aliluia! 


Icosul al 6-lea 

Luminat de dumnezeiescul Duh, Sfinte mucenice Teodor, darul lui Hristos a stră- 
lucit peste tine cu prisosinţă, care şi nouă ne dă bogată rodire. 

Bucură-te, mucenice mult pătimitorule; 

Bucură-te, om supra pământesc; 

Bucură-te, înger crescut din pământ; 

Bucură-te, chip de cer în lume; 

Bucură-te, strălucire de cruce înviată; 

Bucură-te, icoană de taină creştină; 

Bucură-te, chip de Biserică a lui Hristos; 

Bucură-te, făclie pe altarul cel nou; 

Bucură-te, tămâia binecuvântării sfinte; 

Bucură-te, mireasma cea curată; 

Bucură-te, bucuria vieţii depline; 

Bucură-te, Sfinte mucenice Teodor, tămăduitor a toată neputinţa! 


Condacul al 7-lea 

Pe Cruce răstigniţi-l striga cu furie Liciniu, şi aşa ca şi Hristos, răstignit, ai îndurat 
crucea jertfei celei mari, că şi ochii ţi-au fost scoşi şi mâinile şi picioarele zdrobite, 
fără să conteneşti din cântarea de: Aliluia! 


Icosul al 7-lea 

Întărit de Duhul cel Preasfânt, cu inima plină de iubirea lui Hristos, ai trecut şi prin 
ultima încercare, cu biruinţa vitejiei neclintite. 

Bucură-te, îndelung răbdătorule; 

Bucură-te, următor cu adevărat al lui Hristos; 

Bucură-te, că asemenea Lui ai fost şi tu răstignit; 

Bucură-te, că darul crucii ai primit; 

Bucură-te, că de încununarea ei te-ai învrednicit; 

Bucură-te, că moartea viaţa de sus ţi-a deschis; 

Bucură-te, că orbirea ochilor vederea cerească ţi-a dat; 

Bucură-te, că zdrobirea mâinilor pe cele de duh ţi-a crescut; 
Bucură-te, că zdrobirea picioarelor zburător te-a făcut; 

Bucură-te, bucurie ajunsă la împlinire; 

Bucură-te, iubire ce şi-a găsit iubirea; 

Bucură-te, Sfinte mucenice Teodor, tămăduitor a toată neputinţa! 


Condacul al 8-lea 
Nemaiştiind ce să facă prigonitorii păgâni, capul ţi-au tăiat, dar glasul tău a rămas 
întipărit cu marea mărturisire a lui Hristos, în cântarea de: Aliluia! 


Icosul al 8-lea 

Poporul s-a răsculat văzând tirania păgână, dar tu pacea de sus a lui Hristos le-ai 
arătat, ca biruinţa iubirii celei fără de moarte. 

Bucură-te, stea între stelele muceniceşti; 

Bucură-te, nume mare între cei aleşi; 

Bucură-te, că amintirea ta nu se mai sfârşeşte; 

Bucură-te, că la tine credincioşii aleargă; 

Bucură-te, că pe cei neputincioşi îi tămăduieşti; 

Bucură-te, izvor de apă tămăduitoare; 

Bucură-te, că şi pe noi ne curăţeşti; 

Bucură-te, o mare nădejde a noastră; 

Bucură-te, că nu mai deznădăjduim sub acoperământul tău; 
Bucură-te, că îndrăznire la tine căpătăm; 

Bucură-te, şi al nostru bunule sprijinitor; 

Bucură-te, Sfinte mucenice Teodor, tămăduitor a toată neputinţa! 


Condacul al 9-lea 

Ajuns la limanul odihnitor, ca unul ce vrednic eşti de odihnă, Sfinte Teodor în lo- 
caşurile de sus ai fost primit, de unde şi nouă ajutor ne dăruieşte în cântarea de: 
Aliluia! 


Icosul al 9-lea 

Credincioşii au ridicat în numele tău, biserică de pomenire, unde se adunau să-ţi 
aducă cinstire şi lauda cuvenită. 

Bucură-te, cinstit de toată creştinătatea; 

Bucură-te, vestit în toată lumea; 

Bucură-te, că şi noi te sărbătorim; 

Bucură-te, că şi noi la tine alergăm; 

Bucură-te, că ne-ai învrednicit de sfintele tale moaşte; 

Bucură-te, că prin acestea aproape te avem; 

Bucură-te, că mare dar păstrăm; 

Bucură-te, că mare comoară am câştigat; 

Bucură-te, că aşa cu noi locuieşti,; 

Bucură-te, că între noi mereu eşti; 

Bucură-te, că te avem chip de taină; 

Bucură-te, Sfinte mucenice Teodor, tămăduitor a toată neputinţa! 


Condacul al 10-lea 
Sfântul şi mult pătimitorul tău trup, izvor de tămăduiri s-a făcut, că toate nepu- 
tinţele şi nevoile se opresc la cei ce cântă: Aliluia! 


Icosul al 10-lea 

În cereasca Împărăţie ai intrat, dar nici de noi nu te-a depărtat, că ne eşti rugător 
fierbinte către Dumnezeu, ca şi noi păgânătatea păcatelor s-o lepădăm. 

Bucură-te, că înaintea lui Dumnezeu şi pe noi ne pomeneşti; 

Bucură-te, că pe toţi vrei să ne câştigi; 

Bucură-te, că mijloceşti neîncetat pentru noi; 

Bucură-te, că ceri Domnului milostivirea; 

Bucură-te, că aştepţi îndreptarea noastră; 

Bucură-te, că ne chemi şi pe noi la credinţă; 

Bucură-te, că ne cerți adesea pentru nepăsarea noastră; 

Bucură-te, neîndurător cu cei răi; 

Bucură-te, pedepsitor al celor vicleni; 

Bucură-te, şi aspru mustrător; 

Bucură-te, alinarea celor nevrednici; 

Bucură-te, Sfinte mucenice Teodor, tămăduitor a toată neputinţa! 


Condacul al 11-lea 
Venim şi noi cu puţina noastră cinstire, Sfinte mucenice Teodor, la icoana şi sfin- 
tele tale moaşte, ca şi noi cu toţii laolaltă să cântăm: Aliluia! 


Icosul al 11-lea 

S-a bucurat pământul şi s-a veselit cerul de biruinţa ta, căreia şi noi cu bucurie îi 
aducem laudă de mare veselie. 

Bucură-te, turn al credinţei creştine; 

Bucură-te, tărie a celor credincioşi; 

Bucură-te, stâncă de temelie a Bisericii; 

Bucură-te, că numele tău mulți îl poartă; 

Bucură-te, că prin numele tău, toţi se luminează; 

Bucură-te, mărturisitor veşnic al lui Hristos; 

Bucură-te, că mărturisirea ta a rămas tuturor; 

Bucură-te, că vitejia ta s-a scris în Cartea vieţii; 

Bucură-te, voievod al creştinătăţii; 

Bucură-te, şi al nostru chip prea cinstit; 

Bucură-te, şi a noastră laudă plăcută; 

Bucură-te, Sfinte mucenice Teodor, tămăduitor a toată neputinţa! 


Condacul al 12-lea 
Multe minuni s-au făcut la mutarea ta de pe pământ, şi se fac mereu acolo unde 
cinstirea ta este în neoprita cântare de: Aliluia! 


Icosul al 12-lea 

Te-a primit Hristos în locaşurile de sus, ca pe un vrednic mărturisitor al său, de 
unde şi nouă ne trimite ajutorul şi ocrotirea ta, Sfinte Teodor. 

Bucură-te, al credinţei creştine mare nume; 

Bucură-te, al lui Hristos bine plăcut; 

Bucură-te, a lumii cinste; 

Bucură-te, a lumii sărbătoare; 

Bucură-te, vrednicule de încununare; 

Bucură-te, că iubirea de Dumnezeu ceresc te-a făcut; 

Bucură-te, că jertfa nemuritor te-a prefăcut; 

Bucură-te, că dăruirea în rod te-a crescut; 

Bucură-te, că mărturisirea dregătoria de sus ţi-a dat; 

Bucură-te, că vestirea Evangheliei vestit te-a arătat; 

Bucură-te, că fapta şi cuvântul le-ai unit; 

Bucură-te, Sfinte mucenice Teodor, tămăduitor a toată neputinţa! 


Condacul al 13-lea (de trei ori) 

O, mult pătimitorule, Sfinte mare mucenice Teodor Stratilat, darul lui Hristos pen- 
tru lume şi darul lumii pentru Dumnezeu, primeşte slaba noastră cântare şi ne fii 
ajutător în toate necazurile şi nevoile, că fără mijlocirea sfinţilor, nimic nu putem, 
ca şi noi să cântăm: Aliluia! 


Se citesc apoi din nou: 


Icosul 1 

Sfinte mucenice Teodor Stratilat, care mult pe Hristos ai iubit şi pentru EI te-ai 
jertfit, şi îngerii şi oamenii cântare îţi aduc, ca unui vrednic de acestea: 
Bucură-te, ostaşul adevărat al lui Hristos; 

Bucură-te, viteazule ales al muceniciei; 

Bucură-te, mărturisitorul credinţei creştine; 

Bucură-te, mare iubitor de Dumnezeu; 

Bucură-te, luminat de Duhul cel Preasfânt; 

Bucură-te, risipirea întunecimii păgâne; 

Bucură-te, căderea idolilor mincinoşi; 

Bucură-te, vestitorul Noului 'Testament; 

Bucură-te, glasul Evangheliei; 

Bucură-te, descoperirea adevăratului Dumnezeu; 

Bucură-te, următor al Crucii biruitoare; 

Bucură-te, Sfinte mucenice Teodor, tămăduitor a toată neputinţa! 


Condacul 1 

Alesule luptător, mare mucenice Teodore, al Preasfintei Treimi mărturisitor şi al 
păgânătăţii surpător, cu mare cinstire şi noi aducem lauda noastră cântând: Bucu- 
ră-te, Sfinte mucenice Teodor, tămăduitor a toată neputinţa! 


(Extras din cartea: leromonah Ghelasie Gheorghe - Imnografie II Acatistier 
ediţie îngrijită şi adăugită de lerom. Ghelasie şi lerom. Valerian - Editura Platy- 
tera, Colecţia Isihasm) 


Ar Dr De De De de De Dr Dr De De de Dr Dr Dr De de De e de dr fr Ar A 


Xp PP PP IP IP 3 E II II II 2 2 E E E E E XX 


De De de De Dr De de De De De Dr Ar Dr De De De de De dr Dr De de de dr dr 


Sursa: 





stratilat 


Xp XP XP IP 3 IP E E 30 E 3 2 2 2 2 E 30 E IE 3 2 E 2 E E XX 
Xp XP XP IP IP Ie 0 E 30 IE 3 2 2 E E 30 30 30 3 De DE DP E IE E E IE XX 


Ar Dr De De Dr de De Dr De De De e Dr Dr dr De de De e de dr fr A A 


De De de De Dr De De De De Dr De Ar Dr De De De dr De dr Dr De de de dr dr d 


Xp XP XP IP IP IE E 0 E 30 E 3 2 2 2 2 E 30 50 IE IE 2 E 2 E E XX 


Sfântul Nicolae Velimirovici - Proloagele de la Ohrida - Pomenirea Sfântului 
mare mucenic Teodor Stratilat (8 februarie) 





Toate muceniciile sunt scumpe înaintea lui Dumnezeu, dar există mucenicii mai 
scumpe decât cele mai scumpe. Valoarea unei mucenicii depinde de mărimea 
bunurilor pe care le leapădă creştinul, acceptând mai bine să moară penru 
Hristos; şi mai departe, depinde şi mai mult de mărimea suferinţei pe care o 
îndură creştinul de dragul credinţei lui în Hristos. 


Sfântul Teodor, care era mare comandant militar în armata romană în timpul 
împărăției lui Licinius, şi guvernator al cetăţii Heraclea, şi-a disprețuit tinereţea, 
marea frumuseţe, înaltul rang militar şi onorurile cu care îl înconjura împăratul; 
toate acestea, de dragul lui Hristos. Teodor a fost mai întâi biciuit, fiind lovit cu 
şase sute de lovituri de bici peste stomac. După aceea, a fost înălțat pe o cruce şi 
străpuns peste tot cu lăncii. La sfârşit i s-a tăiat capul. De ce? Pentru că Sfântul 
Teodor îl iubea pe Hristos mai mult decât orice altceva în această lume. El se 
scârbea de idolatria prostească de la curtea imperială, dominată de superstiţiosul 
Licinius. El dărîma la pământ idolii de argint şi de aur şi împărțea bucăţile săra- 
cilor. 


EI a întors pe mulți la credinţa în Hristos şi îi striga chiar şi lui Licinius să se 
lepede de idoli şi să creadă în Unul adevăratul Dumnezeu cel Viu. 


În timp ce era torturat, Sfântul Teodor spunea fără încetare: „Slavă Ție, o 
Sfântul Teodor Stratilat şi-a dat duhul în 

mâinile Domnului nostru la 8 februarie din anul 319 după Hristos, la ceasul al 
treilea al după amiezii. 


Sfântul Teodor este socotit apărătorul ostaşilor care îl strigă pe el pentru ajutor. 
Sfintele sale moaşte făcătoare de minuni au fost mutate de la Evhaita la 
Constantinopol şi îngropate în Biserica din Vlaherne. 

Sfântul Nicolae Velimirovici - Proloagele de la Ohrida - Pomenirea Sfântului 
mare mucenic Teodor Stratilat (8 iunie) 





Acest sfânt se prăznuieşte la 8 februarie, când se povesteşte viaţa lui. Totuşi, 
Biserica îl pomeneşte şi la 8 iunie, când se face prăznuirea mutării sfintelor lui 
moaşte de la Heraklion la Evhaita. 


Înaintea muceniciei sale, Sfântul Teodor a lăsat următoarele porunci în testamentul 
pe care i l-a lăsat lui Varus, robul lui: 


Sfântul Anastasie din Sinai a scris despre o minune a icoanei Sfântului Teodor: în 
oraşul Karast de lângă Damasc se afla o biserică închinată Sfântului Teodor 
Stratilat. Când saracinii au cucerit Damascul, un grup de saracini s-au instalat 
în biserică cu nevestele şi copiii lor. Acolo în frescă pe un perete se afla pictat 
chipul Sfântului Teodor. Unul dintre saracini a tras cu o săgeată şi a lovit chipul 
sfântului în faţă. Pe dată din faţa sfântului a început să curgă sânge. Curând 
după aceea, toţi saracinii aceia au pierit în acea biserică. Sfântul Anastasie zice 
că el însuşi a fost în acea biserică şi a văzut chipul sfântului şi urmele de sânge 
închegat de pe faţa lui. 

